कर्मचारी चयन आयोग(SSC) द्वारा 10+12 युवाओं के लिए आयोजित की जाने वाली कंबाइंड ग्रेजुएट लेवल परीक्षा (CHSL) को लेकर उम्मीदवारों के लिए एक महत्वपूर्ण सूचना जारी की गई है। आयोग ने उम्मीदवारों के लिए एक नोटिस जारी कर कहा है कि जिन उम्मीदवारों को सीएचएसएल परीक्षा के लिए आवेदन करना है वह 4 जनवरी 2023 का इंतजार न करें। आवेदन की अंतिम तिथि से पहले ही आवेदन कर लें। क्योंकि 4 जनवरी या उससे पहले आयोग की वेबसाइट में भारी ट्रैफिक हो जाने के कारण सर्वर फेल्योर या साइट डिसकनेक्शन जैसी समस्याएं आ सकती हैं। इसलिए जो उम्मीदवार आवेदन के इच्छुक हैं वह जल्द से जल्द एसएससी की आधिकारिक वेबसाइट पर जाकर सीएचएसएल परीक्षा के लिए आवेदन कर लें।